1.  ปัจจัยความเสี่ยง

1 ความเสี่ยงด้านสภาพคล่อง

เนื่องจากโครงการ The Clover ทองหล่อ มีการส่งมอบให้ลูกค้าล่าช้าไปกว่า 1 ปี
เนื่องจากติดขั้นตอนการออกใบอนุญาติเปิดใช้อาคารจากหน่วยงานรัฐ
รวมถึงการจัดซื้อที่ดินบริเวณถนนรามคำแหง
แต่ยังไม่สามารถขึ้นโครงการได้เนื่องจากมีข้อพิพาททางกฏหมาย ซึ่งทั้ง 2 โครงการนี้
มีส่วนอย่างมากที่ทำให้สภาพคล่องของบริษัทฯ ลดลงในช่วงที่ผ่านมา
ซึ่งการขาดสภาพคล่องเป็นเหตุให้บริษัทฯต้องชะลอการขึ้นโครงการต่าง ๆ ที่เคยคาดหวังไว้ก่อน
จนกว่าจะเริ่มส่งมอบห้องชุดของโครงการ The Clover
และเมื่อดำเนินการโอนเป็นไปตามแผนระดับหนึ่งแล้ว
กรอปกับแผนงานของบริษัทที่มีแผนจะขายที่ดินในส่วนที่ยังไม่มีแผนในการพัฒนาโครงการในระยะสั้นนี้ออกไป
ก็จะทำให้กระแสเงินมีความแข็งแกร่งขึ้น บริษัทฯก็พร้อมที่จะดำเนินโครงการต่าง ๆ
ที่ชะลอไว้ต่อได้ทันที

2. ความเสี่ยงจากการชลอและยกเลิกโครงการ

เนื่องจากภาวะเรื่องสภาพคล่องที่ได้รับผลกระทบจากความล่าช้าของโครงการเดอะโคลเวอร์ทองหล่อ
ส่งผลให้บริษัทต้องมีการชลอการพัฒนาโครงการบางโครงการออกไป ได้แก่ โครงการลิฟวิ่ง นีโอ
รามคำแหง และโครงการบางรักรีสอร์ท เนื่องจากโครงการดังกล่าว
ใช้วงเงินอยู่กับสถาบันการเงินแห่งเดียวกับโครงการ เดอะโคลเวอร์ ทองหล่อ
ซึ่งหลังจากโครงการมีการส่งมอบล่าช้า สถาบันการเงินจึงระงับการให้วงเงินโครงการอื่นๆไปด้วย
ซึ่งปัจจุบันโครงการ เดอะโคลเวอร์ทองหล่อ ได้มีการส่งมอบห้องชุดให้กับลูกค้าไปกว่าร้อยละ 45
และได้มีการชำระหนี้คืนเป็นปกติ
บริษัทจึงนำโครงการที่ชลอกลับมาศึกษาความเป็นไปได้ของโครงการ เพื่อพัฒนาใหม่ในปี 2553

3 ความเสี่ยงจากต้นทุนที่เพิ่มขึ้น

จากการศึกษาความเป็นไปได้ของโครงการต่าง ๆ ก่อนที่จะซื้อที่ดิน
จะมีการประมาณการส่วนของต้นทุนค่าก่อสร้าง ตามราคามาตราฐาน
ซึ่งภายหลังมีการว่าจ้างกันจริงจะเกิดราคาที่สูงกว่าประมาณการเนื่องจากการปรับราคาวัสดุก่อสร้าง
ค่าแรงงาน ซึ่งยังคงผันผวนอยู่ตามราคาน้ำมันที่สูงขึ้น
รวมถึงระยะเวลาในการก่อสร้างยังคงใช้เวลาที่นาน
ซึ่งจะทำให้กำไรของโครงการลดลงกว่าที่ได้ทำประมาณการไว้ การปรับตัวส่วนงานก่อสร้างบริษัทฯ
จะบริหารแผนการก่อสร้างพร้อมกับปรับวิธีการก่อสร้าง
ซึ่งจะสามารถลดระยะเวลาการก่อสร้างและต้นทุนได้

4.ความเสี่ยงจากการวางเงินมัดจำค่าที่ดินก่อนที่จะขอสินเชื่อกับสถาบันการ

การซื้อที่ดินหรือการซื้อโครงการที่อยู่ระหว่างก่อสร้าง หรือโครงการที่สร้างค้างไว้ บริษัทฯ
จำเป็นต้องมีการวางเงินมัดจำบางส่วน
เพื่อให้เกิดเวลาในการจัดทำข้อมูลประกอบการจัดทำแผนงานที่จะใช้เสนอขอสินเชื่อกับสถาบันการเงิน
ความเสี่ยงที่จะถูกยึดเงินมัดจำเกิดจากผลการพิจารณาสินเชื่อไม่เอื้อต่อการดำเนินการต่อได้
หรือเกิดจากนโยบายการให้สินเชื่อเปลี่ยนไป และหากผลการขออนุมัติสินเชื่อได้รับการปฏิเสธ
บริษัทฯอาจมีความเสี่ยงจากการหาแหล่งเงินกู้ใหม่ไม่ทันเวลาและเป็นผลให้ถูกริบเงินมัดจำได้
ในส่วนนี้ บริษัทฯได้วางกรอบการเจรจาในการซื้อที่ดินไว้ตั้งแต่แรกให้มีเงื่อนไข
ให้สามารถขยายเวลาได้ในระดับหนึ่ง

5.ความเสี่ยงด้านการแข่งขัน

ภาวะการแข่งขันในอุตสาหกรรมมีความรุนแรงมากขึ้น
กลุ่มรายใหญ่ในอุตสาหกรรมเองก็ต้องการสร้างรายได้ให้เติบโตต่อเนื่อง
อย่างเช่นจากเดิมที่เคยทำตลาดเฉพาะลูกค้าระดับบน
ก็จะเริ่มสนใจที่จะทำตลาดลูกค้าทุกกลุ่มหรือเรียกว่าการเก็บอุปสงค์ส่วนเกิน
คือการมีสินค้าทุกประเภท เพื่อสนองกับลูกค้าทุกระดับ
และสร้างแบรด์รองรับสินค้าทุกกลุ่มอย่างชัดเจน จากการแข่งขันการรุนแรง
ตลาดจะเป็นของผู้ซื้อที่จะมีโอกาสที่จะเลือกบริโภคสินค้าให้คุ้มค่ากับตนเอง
ดังนั้นการสร้างสินค้าจะต้องเน้นความทันสมัย พื้นที่ใช้สอย การเลือกใช้วัสดุที่ดี ทำเลที่ตั้ง
และกลยุทธ์ด้านราคา เพื่อใช้ในการแข่ขัน

  6.ความเสี่ยงในการจัดหาเงินทุน

ปัจจุบันสถาบันการเงินต่าง ๆ
ได้มีมาตราการเข้มงวดในการพิจารณาสินเชื่อในกลุ่มอสังหาริมทรัพย์มากขึ้น
โดยกำหนดเงื่อนไขที่เข้มงวด
หากเป็นผู้ประกอบการรายเล็กหรือรายใหม่โอกาสที่จะได้รับพิจารณาสินเชื่อจะน้อยกว่ารายใหญ่หรือกลุ่มที่อยู่ในตลาดหลักทรัพย์ฯ
ซึ่งของผู้ประกอบการรายเล็กเงินกู้จากสถาบันการเงินเป็นสิ่งสำคัญที่ใช้ในการดำเนินงาน
ในขณะที่รายใหญ่หรือกลุ่มที่อยู่ในตลาดหลักทรัพย์ฯ นอกจากเงินกู้ยืมจากสถาบันการเงินแล้ว
ยังสามารถระดมทุนได้หลายวิธี เช่นการออกหุ้นเพิ่มทุน, การออกหุ้นกู้ ฯลฯ ในส่วนของบริษัทฯ
ความเสี่ยงนี้ไม่น่าจะมีผลกระทบมากนัก เนื่องจากบริษัทฯ
มีประวัติการติดต่อและเป็นลูกค้าที่ดีของสถาบันการเงินมานาน
ในส่วนของสินเชื่อรายย่อยของธนาคาร ธนาคารได้เข้มงวดในการพิจารณามากขึ้นเช่นกัน บริษัทฯ
ลดความเสี่ยง โดยจะเน้นกลุ่มลูกค้าระดับกลาง
ซึ่งเป็นกลุ่มลูกค้าที่ยังมีความสามารถในการหารายได้ และเป็นกลุ่มที่สถาบันการเงินยังให้สินเชื่อได้

  7.ความเสี่ยงด้านกฏหมาย

เนื่องจากกฎหมายและกฎระเบียบที่เกี่ยวข้องกับธุรกิจอสังหาริมทรัพย์ ได้มีการปรับปรุงแก้ไข
และเพิ่มเติมอยู่เสมอ กลุ่มบริษัทอาจมีความเสี่ยงหากมีการเปลี่ยนแปลงกฎระเบียบดังกล่าวได้ เช่น
การถูกจำกัดประโยชน์ ในการใช้พื้นที่การก่อสร้างอาคารบางประเภท เขตจำกัดความสูง
ปัญหาการเรียกเวนคืนที่ดินเพื่อการก่อสร้างสาธารณูปโภคของภาครัฐ
การกำหนดสิ่งแวดล้อมในโครงการ ซึ่งจะทำให้พื้นที่ขายในโครงการลดลง
ซึ่งจะส่งผลกระทบต่อรายได้ที่เกิดขึ้น ดังนั้นบริษัทฯ
ลดความเสี่ยงโดยจะไม่ซื้อที่ดินสะสมไว้ทำโครงการนานกว่า 1 ปี
เพื่อป้องการเปลี่ยนแปลงที่อาจมีผลต่อที่ดินที่มีอยู่ได้